དཔེར་ན།ཞེས་པའི་སྒྱུར་སྟངས་ལ་སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་དང་སྤྱི་ཚོགས་རིང་ལུགས་ཀྱི་སྲོག་ཤིང་གི་རིན་ཐང་གི་ལྟ་བ་དང་།ཞེས་པ་རྩ་འཛུགས་དང་སྒྲིག་འཛུགས།ཞེས་པ་ཁེ་དབང་དང་དབང་ཆ།ཞེས་པ་ཁྲིམས་ཚན་དང་ཁྲིམས་མི།ཞེས་པ་རྣམ་གྲངས་དང་ལས་གཞི།ཞེས་པ་པུའུ་དང་སྡེ།ཞེས་པ་ཅུས་དང་ཅུད།ཞེས་པ་ཁྲུའུ་དང་གནས།ཞེས་པ་ཏང་ཨུད་དང་ཏང་ཨུ།ཞེས་པ་ཤེས་རམས་པ་དང་རབ་འབྱམས་པ།ཞེས་པ་ལན་ཆིའུ་སྤོ་ལོ་དང་ལག་རྩེད་སྤོ་ལོ།ཞེས་པ་བྱི་རྟགས་དང་བརྡ་རྟགས།ཞེས་པ་གློག་སྒྲོན་དང་གློག་ཞུ།ཞེས་པ་རྒྱང་མཐོང་དང་རྒྱང་ཤེལ།ཞེས་པ་རྩིས་རིག་དང་གྲངས་རིགདེ་བཞིན་དུ་གོ་གནས་ཀྱི་ཐ་སྙད་ལའངཞེས་པ་ཧྲེན་ཀྲང་དང་ཞིང་སྤྱི་དང་།ཞེས་པ་ཧྲི་ཀྲང་དང་གྲོང་སྤྱི།ཞེས་པ་ཙུང་ལི་དང་སྲིད་བློན་སོགས་བོད་ཁུལ་གྱི་རླུང་འཕྲིན་དང་།བརྙན་འཕྲིན།ཚགས་པར་སོགས་གསར་འགྱུར་ལས་ཁུངས་སོ་སོའི་སྒྱུར་སྟངས་ཐ་དད་ཡིན་པས།ཐ་སྙད་དེ་དག་འབྲེལ་ཡོད་ཀྱི་ཚིག་མཛོད་དུ་བཀས་བཅད་ཡོད་པ་ལྟར་རིམ་གྱིས་ཐུན་མོང་ཅན་དང་སྤྱི་སྐད་ཅན་གྱི་ཕྱོགས་ནས་གཅིག་གྱུར་ཡོང་རྒྱུར་འབད་དགོས་པ་ནི་ཤིན་ཏུ་གལ་ཆེ་བར་མཐོང་།མཁས་དབང་ཚེ་ཏན་ཞབས་དྲུང་མཆོག་གིས།དབུས་གཙང་དང་ཁམས་ཕྱོགས་ཨ་མདོ་སྟེ་ས་ཁུལ་ཆེན་པོ་གསུམ་དུ་ཡིག་སྐད་ལ་མི་མཐུན་པ་མེད་ན་ཡང་ཁ་སྐད་ལ་མི་མཐུན་པའི་ཁྱད་པར་ཆེ་ཆུང་ཅི་རིགས་ཡོད་པ་དེའི་འགལ་ཟླ་ལས་སླ་མོར་བསལ་མི་ཐུབ་པ་བཅས་ལ་བརྟེན།ད་ལྟ་བཅིངས་འགྲོལ་བཏང་ནས་ལོ་དེ་ཙམ་ཐལ་ན་ཡང་ད་དུང་མིང་ཚིག་གསར་པ་རྣམས་གཅིག་མཐུན་བྱུང་མེད་པ་འདི་ནི་བཏང་སྙོམས་སུ་འཇོག་མི་རུང་བའི་གནད་དོན་ཆེན་པོ་ཞིག་རེད་བསམཞེས་པ་བཞིན།གལ་སྲིད་ལོ་ཙཱའི་ལག་ལེན་དངོས་ནས་ཐ་སྙད་གཅིག་གྱུར་གཏོང་མ་ཐུབ་ཚེ།བོད་ཀྱི་སྐད་ཡིག་ལས་དོན་གོང་འཕེལ་འགྲོ་བའི་གེགས་སུ་འགྱུར་ངེས་སྙམ།